Udalak eta hiru ikastetxeetako guraso elkarteek 2021-22 ikasturterako lankidetza-hitzarmenak sinatu dituzte ikasleen euskarazko jardunak indartzeko - Aktualitatea - Lasarte-oria\nUdalak eta hiru ikastetxeetako guraso elkarteek 2021-22 ikasturterako lankidetza-hitzarmenak sinatu dituzte ikasleen euskarazko jardunak indartzeko\nHiru hitzarmenen helburua ikastetxeetako ikasleen euskarazko trebetasunak eta ohiturak indartzea da, bereziki jarrerak hobetzeko eta erabilera aukerak gehitzeko. Guztira, hiru elkarteen artean, 69.685 € jasoko dituzte Udaletik, iaz baino %6,5 gehiago.\nUdalaren izenean, Udalaren izenean, Agustín Valdivia alkateak eta Euskarako Batzordeko lehendakaria den Jon Antxordokik hartu dute parte sinaketan eta Ainhoa Illarramendik, Noemi Gutierrezek eta Ana Aguirrek Oriartekide, Burunzpe eta Landaberri guraso-elkarteetako lehendakariak, Oriarte, Sasoeta-Zumaburu eta Landaberri-Garaikoetxea ikastetxeen izenean hurrenez hurren.\nHiru hitzarmenen helburua ikastetxeetako ikasleen euskarazko trebetasunak eta ohiturak indartzea da, bereziki jarrerak hobetzeko eta erabilera aukerak gehitzeko. Guztira, hiru elkarteen artean, 69.684,60 € jasoko dituzte Udaletik, iaz baino %6,5 gehiago.\nBurunzpe guraso-elkartearen kasuan, zortzi programa hauek daude jasota hitzarmenean: Hezitzaileek asko egin dezakete, Gurasoentzako euskarazko eskolak, Euskarazko aldizkarien irakurketa, Esazu aldizkaria, Gu ere bertsotan, Sasoetako bertso-eskola eta Jolasgaraiak dinamizatzeko proiektua. Horiek garatzeko, guztira 12.500,00 €-ko laguntza eman dio Udalak Burunzperi.\nLandaberri guraso-elkartearen kasuan, berriz, bederatzi proprama hauek hitzartu dira: Irria aldizkaria, Irrintzi aldizkaria, Pertsonaia ezagunen bisitak, Hezitzaileek asko egin dezakete, Gu ere bertsotan, Gurasoentzako euskara-eskolak, Landaberriko bertso-eskola, Euskararen Eguna eta Euskaraz tinko patioan. Guztira 27.439,10 € jaso ditu guraso-elkarteak.\nOriartekideri dagokionez, Elemeleka izena duen programa ikastetxeko 6 ikasmailetako talde guztietan aplikatzea da hitzarmenaren muina. Programaren helburu nagusia gazteen hizkuntza-sozializazioa ahalik eta gehien euskaraz izan dadin laguntzea da eta 2018an esperimentatutako “Nerabeak Euskaraldian” ikerketa-ekintzan du bere oinarria. Guztiak batasun bat hartzen badu ere, ikasmaila bakoitzerako azpiprograma banatan dago aletua eta horretaz gain, Gazte eragileen hiru batzorde, gazteen arteko kidetzeak sustatzeko programa, Pertsonaia ezagunen bisitak, Oriarteko bertso-eskola, Euskarazko aldizkarien irakurketa sustatzeko programa eta Noka ikastaro bat daude hitzarmenean bilduta. Guztira 29.745,50 €ko diru-laguntza eman dizkio Udalak guraso-elkarteari programa horiek garatzeko.\nDiru-kopuruaz gain, ordea, hitzarmenaren filosofiak adierazten duena azpimarratu zuen Jon Antxordoki Euskara Batzordeko lehendakariak, izan ere, Udalak eta hiru guraso-elkarteek elkarrekin landu dituzte gure herriko haur eta gazteen euskalduntasuna indartzeko lan-lerro nagusiak eta programa zehatzak. Ez da soilik programa batzuk egiteagatik diru-laguntza emate soil bat. Filosofia horrekin ari dira elkarlanean herriko euskalgintzako erakunde guztiak eta urrats honek berretsi besterik ez dute egiten harreman-modu hori.


Charmoille (Doubs) - Wikipedia, entziklopedia askea.\nChristian HERARD (2014-2020)\n47° 14′ 45″ N, 6° 40′ 15″ E / 47.245833333333°N,6.6708333333333°E / 47.245833333333; 6.6708333333333Koordenatuak: 47° 14′ 45″ N, 6° 40′ 15″ E / 47.245833333333°N,6.6708333333333°E / 47.245833333333; 6.6708333333333\nCharmoille (Doubs) (Frantzia)\nCharmoille (Doubs) (Doubs)\nBelleherbe, Rosureux eta Vaucluse\nCharmoille Frantziako udalerria da, Doubs departamenduan dagoena, Franche-Comté eskualdean. 2013an 341 biztanle zituen.\n2007an Charmoille udalerrian erroldatutako biztanleak 303 ziren. Familiak 136 ziren, horien artean 40 pertsona bakarrekoak ziren (16 bakarrik bizi ziren gizonak eta 24 bakarrik bizi ziren emakumeak), 40 seme-alabarik gabeko familiak ziren, 36 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 165 etxebizitza zeuden, 135 familiaren etxebizitza nagusia ziren, 16 bigarren erresidentzia ziren eta 14 hutsik zeuden. 150 etxeak ziren eta 15 apartamentuak ziren. 135 etxebizitza nagusietatik 113 bere jabearen bizilekua ziren, 18 alokairuan okupaturik zeuden eta 4 doan lagata zeuden; 1ek gela bat zuen, 1ek bi zituen, 12 etxek hiru zituzten, 28 etxek lau zituzten eta 93 etxek bost zituzten. 123 etxek euren parking plaza propioa zuten azpian. 65 etxetan ibilgailu bat zegoen eta 55 etxetan bat baino gehiago zituzten.\nCharmoille udalerriko biztanleria-piramidea 2009an .\n2007an lan egiteko adina zuten pertsonak 176 ziren, horien artean 130 aktiboak ziren eta 46 inaktiboak ziren. 130 pertsona aktiboetatik 126 lanean zeuden (69 gizon eta 57 emakume) eta 4 langabezian zeuden (1 gizon eta 3 emakume). 46 pertsona inaktiboetatik 23 erretiraturik zeuden, 12 ikasten zeuden eta 11 "bestelako inaktibo" gisa sailkaturik zeuden.\n2009an Charmoille udalerrian 136 unitate fiskal zeuden, 326 pertsonek osaturik. Pertsona bakoitzeko diru-sarrera fiskalaren mediana urteko 16.837,5 euro zen. \n2007an zeuden 6 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 1 ostalaritza eta jatetxe enpresa zen, 1 zerbitzu enpresa zen eta 1 administrazio publikoko enpresa zen.\n2000. urtean Charmoille udalerrian 8 nekazaritza-ustiategi zeuden, 500 hektarea erabiltzen.\nVaucluse (1,7 km)\nBelleherbe (1,8 km)\nChamesey (2,1 km)\nCour-Saint-Maurice (2,5 km)\nLongevelle-lès-Russey (2,9 km)\nBattenans-Varin (3,0 km)\nRosureux (3,4 km)\nMont-de-Vougney (3,5 km)\nLa Grange (3,9 km)\nWikimedia Commonsen badira fitxategi gehiago, gai hau dutenak: Charmoille (Doubs)\nOrriaren azken aldaketa: 11 otsaila 2019, 23:11.


Soka, iraunkor - Uztarria (Azpeitia)\n2018ko aza. 30a, 14:53\nKontxita Martija eta Vladys Kutxerenko. (Mireia Galarza) Ikusi haundiago | Argazki originala\n2000. urteko ekaina. Orduantxe elkartu ziren Kontxita Martijaren (Arroa Goia, Zestoa, 1947) eta Vladys Kutxerenkoren (Ivankiv, Ukraina, 1994) bideak. Gaur arte. Izan ere, egun Azpeitian bizi da Kutxerenko, Martijaren etxean. "Oso gustura" daudela diote biek, baina hemezortzi urte atzera egin behar dira bide luze horren hasierara iristeko.\n"Aurretiazko erretiroa hartu ostean, lan sozial bat egiteko beharra sentitzen nuen", aitortu du Martijak. Hori horrela, 2000. urteko Errege egunean deitu zien Txernobilgo Lagunak elkarteko kideei, eta urte bereko ekainean etorri zen lehendabizikoz Vladys Kutxerenko Azpeitira. "Bitxia da bizitakoa. Berez, beste ume batek etorri behar zuen, baina prozesua atzeratu, eta azkenean, Vladys etorri zen", azaldu du. Etorri eta berehala bere lehen "oparia" jaso zuen ukrainarrak: "Ez dut oso irudi garbia eta ez naiz oso ondo gogoratzen, baina aireportutik Azpeitira ekarri ninduen autobusak balaztada txiki bat izan zuen, eta ondorioz, kopetarekin aurreko aulkia jo eta kolpea hartu nuen". Martijaren arabera, zauriak "itxura zatar samarra" hartu zuen, eta, azkenean, puntuak eman behar izan zizkioten. "Gogoratzeko moduko hasiera, zalantzarik gabe".\nKutxerenkok dioenez, laster hasi zen Azpeitian hobeto sentitzen, "baita osasun aldetik ere". Era berean, gazteak oso argi du Martijarengandik, haren familiarengandik eta ezagututako beste pertsona guztiengandik "izugarrizko babesa" sentitzen zuela eta horrek ikaragarri laguntzen ziola. "Zailena", ordea, hemengo bizimodura ohitzea egin zitzaiola aitortu du.\nMende berriarekin batera hasitako prozesua uste baino gehiago luzatu zen; izan ere, 17 urte egin arte, urtero etorri zen Kutxerenko Azpeitira, Txernobilgo Lagunak elkartearen laguntzarekin. Eta soka ez da eten: Ukrainan Hispaniar Filologia ikasketak burutu ostean, behin betiko Azpeitira etortzea erabaki zuen Kutxerenkok, Martijaren arabera, bere alaba gazteenarekin adostuta.\nErrealitatea errealitate, aldaketa guztiak egiteko prozesua "luzea eta astuna" dela dio Martijak, baina garbi adierazi du "merezi izan" duela. Abuztuan etorri zen Kutxerenko Azpeitira bizitzera, eta turismoari lotutako goi mailako zikloa ikasten hasi da dagoeneko. "Pozik" dagoen arren, ikasketa prozesura "ohitzen" ari dela dio: "Ostalaritzan ikusten naiz lanean, baina euskara ikastea falta zait. Ikasteko asmoa daukat. Lau hizkuntza hitz egiten ditut, eta iruditzen zait hori ere lagungarria izango zaidala".\n"Ez da prozesu erraza", adierazi du Martijak; izan ere, haren arabera, halako proiektuen bidez ume bat etxera ekartzean kontuan izan behar da esperientzia gaizki irten daitekeela. Hala ere, Martijak azaldu duenez, "merezi" du prozesuan murgiltzeak. Azpeitiarrak, oraindik, gogoan dauzka Kutxerenko umea zela Azpeitira iritsi zen sasoi hartako lehen egunak: "Gogorrak izan ziren, Vladysek ez zekien euskaraz eta nik ere ez ukrainarrez. Imintzioka hitz egiten genuen". Martijak buruan ditu hastapenetako hainbat anekdota ere: "Vladys eta biok hozkailuaren aurrean jartzen ginen, eta ahal nuen moduan esaten nion nahi zuen guztia jateko aukera zuela". Egoerak, ordea, ez zuen asko iraun horrela. Izan ere, Martijaren ustez, gazteak "azkar" ohitzen dira eremu berrietara, eta Vladysi ere gauza bera gertatu zitzaion.\nUda sasoietako proiektuetako kasu guztiek, baina, ez dute Vladysen amaiera bera izan. Martijak ezagutu ditu egoera berrira ohitzen jakin ez, eta denbora asko pasatu baino lehen, umearekin adostutako oporraldia eten duten familiak. "Horrelakorik gertatzen bada, prozesuko bi protagonistek sufritzen dute, ez bakarrik hemengo familiak", gaineratu du. Gaiari lotuta, "kontzientziazio falta" azpimarratu du Martijak. "Askotan ez gara konturatzen gu baino askoz okerrago bizi diren pertsonak badaudela eta horiei laguntzen saiatu behar dugula". Eta bestearen lekuan jartzeak ere badu horrekin zerikusia; izan ere, hirutan joan da Martija Ukrainara, eta hango bizimodua nolakoa den ikusteak "inpresio handia" egin izan diola azaldu du. Horregatik, Txernobilgo Lagunak gisako elkarteak "oso beharrezkoak" direla azpimarratu du. "Etortzen diren umeak asko badira ere, ume asko eta asko geratzen dira beraien sorterrian. Lagundu egin behar dugu, era batera edo bestera".\nKutxerenkok ez du zalantza izpirik: "Hemen ikusten dut nire etorkizuna". Eta badu horretarako argudiorik: "Hemengo kultura eta bizitza txikitatik gustatu izan zaizkit, eta hona etortzen nintzen bakoitzean imajinatzen nuen nire etorkizuna hemen egongo zela". Hala ere, Kutxerenkok aitortu du "asko" sumatzen dituela faltan bere familia eta lagunak, eta oso argi du beraretzat beti izango dela Ukraina herrialde "maitatuena". "Beste herrialde guztietan bezala, Ukrainan ere badira arazoak. Baina hango kutsaduraren egoera ez da lehen bezalakoa, eta gauzak hobetzen doaz", azaldu du herrialdeari erreferentzia eginez. "Inoiz pentsatu izan dut nire ama ere Azpeitira ekartzea, baina bera gustura dago dagoen lekuan, eta hona etorriz gero, asko kostatuko litzaioke ohitzea era egokitzea", dio Kutxerenkok.\nBi protagonisten arteko erlazioa oso ona da, eta Martijak miresmenez hitz egiten du haurra zela etxean hartu zuen gazteaz: "Nik berari baino gehiago eman dit berak niri". Kutxerenkok ere Martijak emandako laguntza guztia ez du oharkabean pasatzen uzteko, eta malkoak begietan, hala esan du: "Bere laguntzarik gabe ezinezkoa zatekeen Azpeitian bizitzea". Elkarri begira, irribarrea ahoan, hala dio Martijak: "Ez da alaba, baina nik hala balitz bezala maite dut".


Argia :: Hazi ez, hertu: gutxiagorekin hobeto bizitzeko\nNet Hurbil Hazi ez, hertu: gutxiagorekin hobeto bizitzeko\nHazkunde ekonomikoa, planeta mugatuaren neurrietara egokitu nahiko lukeen hazkunde iraunkorra barne, kritikatzetik hasi eta beren bizimodua gutxiagorekin pasatzeko moduan antolatu dutenak asko dira munduan. Produkzioa eta kontsumoa txikiagotzea eskatzen duten jendeak dira.\n2008-05-04\t0 0 Follow @pellozubiria\nGarapenarekiko Objektore taldearen afixa Décroissance kontzeptua nola eman euskaraz? Gaztelaniaz “decrecimiento” aipatzen dute, ingelesez “downsizing”. Gure artera ideia oso aspaldi ez dela iritsi zen, eta euskaraz irakurri ditugu “gutxiagotzea” eta “txikiagotzea”. Bada beste hitz bat oso egokia litzatekeena: “hertzea”. Hertu da puzturen kontrakoa, zartako bat jasotakoan behatza handitu egiten zaigu eta sendatu ahala hertu.\nHori da hain zuzen ere garapenaren kritiko askok proposatzen dutena. Frantzian aspalditik da ezaguna Décroissance aldizkaria, izena mugimenduari hartu diona, giro alternatiboetan ezaguna. Baina garapenaren kritikak halako indarra hartu du, ezen Courrier International astekari formalak ere –Le Monde egunkariaren enpresarena da, horrela orekatu nahi dute Le Monde Diplomatique hilabetekari erradikalagoaren zama– zenbaki berezia eskaini baitio: “Lan gutxiago egin gutxiago irabazi eta hobeto bizitzeko”.\nAstekariaren orrietan ohartzen da irakurlea kontzeptu beraren inguruan hamaika hitz erabiltzen direla munduan. Mugimenduak ere anitzak baitira. Anglosaxoi jendeak downshifters eta downsizers izenez bataiatu ditu bizimodu xumeagoaren aldeko apustua egin dutenetako batzuk, mantsotzearen edo txikiagotzearen aldekoak alegia.\nKontsumismoaren kritikatik abiatuta egin diren hautu pertsonalak bezala munduan antolatu diren taldeak oso anitzak dira. Frantsesezko Wikipedian begiratzen baduzu, décroissance da kontzeptu politiko, ekonomiko eta sozial bat gaurko kontsentsu politikoari kontrajartzen zaiona, hazkunde ekonomikoa ona dela dioenari, alegia. Txikiagotzearen aldekoek proposatzen dute kontsumoa eta produkzioa gutxitzea, oinarrituz borondatezko xumetasunean horrela baimentzeko klima, ekosistema eta gizakiekiko errespetua. “Borondatezko xumetasun” horretan –ingelesez simple living esaten dute, bizimodu xume edo xaloa–, arakatzen hasiz gero, berriz, munduan ezin konta ahala talde eta iritzi aurkituko dituzu. Hasi erlijio nagusietako profeten aipamenetatik, segi Asisko Frantzisko edo Mahatma Gandhirekin, eta munduko leku askotan diruaren ordez bestelako truke moduak erabiltzen dituzten jarduera alternatiboetaraino.\nHautu hau egin dutenetan badira adin eta ofizio guztietakoak, sarritan bizimaila oneko jendeak, lan askorekin asko irabazita gaizki bizitzea baino gutxiago egin, gutxiago gastatu eta bizimodu askeagoa gozatzeko erabakia hartu dutenak. Horiei erantsi behar zaizkie azken urteotan prezioen garestitze orokorrarekin eta azken hilabeteotan gainera krisi ekonomikoaren zantzuekin estuago bizitzea erabaki dutenak.\nBeste batzuek aldaketa egin dute kontzientzia ekologikoak eramanda. Garapen jasangarri edo iraunkorra bezalako kontzeptuek kasik deus berririk ekarri ez dutelakoan, asko dira dagoeneko sinesten ez dutenak eguraldiaren eta ekologiaren krisia konpondu ahal izango direla teknologia berri mirakuluzkoei eta energia berriztagarriei esker, aitzitik, gutxiago kontsumitu beharra dagoela, eta kontsumitu ere bestela.\nUgazabak dio pedalei eragiteko\nKontsumoa gizendu ordez mehetzeko jokabidea mila eratan mamitzen da. Batzuek lan orduen murrizketa hitzartu dute beren enpresekin. Edo autoak partikatzen hasi dira besterekin. Jatetxeen ordez taldean antolatutako otordu eta festak deskubritu dituzte beste batzuek. Badira bakarka edo taldeka baratzeak lantzen hasi direnak.\nGainerako alorretan bezala konpromiso sozialari dagokionez ere jarrera ezberdinetako downsizerrak daude. Askok lan murrizketa baliatzen dute familian gehiago egoteko, haurren hezkuntzan murgiltzeko, edo norbere burua jazteko. Beste batzuk askoz militanteagoak dira, auzo baratzeak sustatzen dituzte, edo kontsumoaren kontrako aktibismoan eragiten dute, kritika sozial gogorragoan.\nBadira joera anarkistakoak, badira kristauak. AEBetako San Franciscon bada Compact izeneko taldea urtean behin ezer erosi gabeko eguna ospatzen hasi eta 2005etik aurrera taldeka antolatzen duena ezer erosi gabe urte oso batez irautea. Beste mugimendu bat transition town edo aldatzen ari diren herriena da. Irlandako Kinsale herrian hasi ziren, permakultura lantzen zuten ikasle batzuek herrian gero eta energia gutxiago kontsumitzeko egindako proiektu batetik partiturik. Udalaren laguntzarekin 15 urterako plana egin dute Kinsalen, elikagaiak, nekazaritza, energia, eraikuntzako materialak... lehen oso hurbil egiten zen eta orain oso urrunetik garraiatzen den guztia berriro etxean ekoizteko. Mugimendua gero Ingalaterrako Totnes herrira zabaldu zuten, eta dagoeneko 21 herri daude trantsizioan, gehienak Britainia Handian. Kontsumoaren kontrako eta txikiagotzearen aldeko mugimenduon estiloak maiteko dituzu ala ez, baina eguneroko bizimoduaz zure buruari zorrotz galdetzera eramango zaituzte. Ez herritarrak bakarrik, indar ekonomikoak ere hasi dira kezkatzen kritiko hauen eraso ideologikoarekin.\nEguberriotan Suediako patronalak orri osoko publizitateak paratu ditu egunkari nagusietan, kontsumismoaren kritika egiten dutenei erantzuteko. Haurrentzako ipuin moduan osatutako iragarkiak izan omen dira, kontatuz nola Eguberrietako erosketak boikotatuz gero munduko beste muturrean beharrean ari den langile gizagajoari bere lanpostua kentzen zaion. Antza, polemika bizia izan da ondoko egunetan Suediako prentsan.\nKontsumoa adikzio moduan psikologo eta psikiatra askok aztertu izan dute. Tim Kasser da horietako bat. Psikologo amerikar honek grafiko berean ipintzen ditu kurba batean irabaziak biztanleko eta bestean “oso zoriontsu” direla diotenak. Irabazien kurba gero eta gorago doa eta aldiz zoriontsu sentitzen direnenak berdintsu dirau. Kasserrek gehiegizko kontsumoa esplikatzen du segurtasun faltarekin, publizitateak eta gizarte barruko norgehiagokak jendeengan eragiten duen estutasunarekin.\nBaina kontsumoa ez da erabaki edo arazo pribatua soilik. George Monbiot idazle eta ekologista ezagunak idatzi du: “Gobernuek asko maite dute hazkundea, horrek baimentzen dielako desberdintasunak ez borrokatzea. AEBetako Funts Federaleko buru izandako Henry Wallich-ek aitortu zuen hazkundea dela batzuen eta besteen irabazien artean dagoen ezberdintasunaren ordezkoa. Bai, hazkundea protesta itotzen duen droga politikoa da, estatuei baimentzen die aberatsak estuago ez hartzea. Ekonomia zuzenagoa eta iraunkorragoa eraikitzeko oztopoa da hazkundea”.\nMonbioten ustez, hazkundea gelditzeko unea da hau. Baina diskurtso politikoa antolatzen dutenek beren buruetan ez daukatediru gehiago irabaztea besterik. Zer suntsitua badagoen bitartean, aurrera dirau gero eta gehiago irabazteko lasterketak.\n2135 zenbakia. 2008ko maiatzaren 04a\n1808ko maiatzaren 2a\nMitoaren haritik tiraka Mattin Partarrieu\n�Zoritxarrez, ez dituzu zure erosleak hautatzen�\n�Gure liburuak guztion gustukoak balira kaka lirateke, ez literatura�\n�Autonomia hitza geureganatuz tabua hautsi dugu�\nParaguaiko hauteskunde ondorena\nAro berriaren atarian\nKultur azpiegiturak Euskal Herrian\nEraikin berrietatik sortzaile berrietara?


Tribual jokoan berrikuntza: Tribuak, jakintza edo interes esparruen arabera - Sustatu.eus - Teknofiloen albistegia\nTribual jokoan berrikuntza: Tribuak, jakintza edo interes esparruen arabera\n2014-10-09 : 12:11\nMugikorretarako Tribual lehiaketa-jokoan berrikuntza gaur: Tribuak ditugu orain. Aldez aurretik baduzu instalatuta, bertsioa eguneratu ondoren, goialdean ezarri dugun menu aukera berrian klikaturik aurkituko dituzu tribuak. Oraindik ez baduzu Tribual zure Android mugikor edo tabletean, hemendik instalatu dezakezu eta jokatzen hasi.\nTribuak jakintza esparru zehatz batzuetan interesa duten jokalari multzoak izan daitezke. Esparru horietarako galdera berezituak prestatu ditugu, eta tribu barruan sailkapen eta partida erregistro desberdinak daude. Orain arteko Tribual orokorra ez da ezabatu: euskaldun guztien tribua da hori orain. Baina joko orokorrean jokatzeaz gain, beste aukera berri hauek daude orain:\nEuskal Literaturaren tribua. Armiarma proiektuko Zubitegitik erauzitako datuekin. Non edo noiz jaio zen idazle hau? Argazkikoa ze idazle da? Liburu hau norena da? Horrelakoak. Gure eskerrik beroena Armiarma proiektuari hau egiten utzi digulako. Jakina, erantzun-zerrenda kontsultatzean, estekak eta aitortza daude Armiarmara.\nGeografia. Euskal Herriko eta munduko herri eta herrialdeekin zerikusia duten galderak. Grafikoak dira horietako asko (Panoramio zerbitzuko irudiak, munduko banderak...)\nMatematika. Eragiketa matematikoetan oinarritutako galderak.\nUmeen tribua. Galdera erraz eta erakargarriak sartzen saiatu gara hemen. Mesedez, nagusiok ez sartu tribu honetan aprobak egitera, etxean seme-alabekin zaudetenean, orduan eman haiei honen berri.\nTribu batean zaudenean, partida berria hasteko ematen badiozu, bertan jarraituko duzu. Eta sailkapen eta partida-erregistroa ere tribu horri dagokio. Tribuz aldatzeko, interfazearen goiko aldeko ezkerretan agertzen den menuan sakatu behar da.\nMenua irekitzean, zuk jada aktibatu dituzun tribuak izango dituzu eskura. Hasieran, tribu orokor bakarrarekin aurkituko duzu zure interfazea. Tribu berriak erraz aurkituko dituzu ordea, eta batean edo bestean klikatuz, zure aukeretara gehituko duzu.\nTribual jokoaren garapenean jarraitu nahi dugu hemendik aurrera ere. Tribuen aukera, joko eleanitza garatzeko urrats gisa ikusten dugu. Era berean, tribuen barruan jokalari zehatzen arteko torneo edo duelu bereziak antolatzeko aukeran ere pentsatzen ari gara. Hurrengo asteetan garatu nahi ditugu aukera horiek.\nBitartean, oraingo tribu euskaldun hauekin jokatzera gonbidatzen zaituztegu. Jokoa instalatuta duzuenok, eguneratutakoan izango duzue aukera; berriak zaretenak, gonbidatuta zaudete instalatzera: Google Playn aurkituko duzue erraz, Tribual bilatuz.


37 milioi euro Euskadira ikerketari esker - Gazteberri.eus\nIkertzeak merezi du. Pasa den urtean Ikerbasqueko ikertzaileek 37.371.894 euroko funtsak erakarri zituzten, aurreko urtean baino bi milioi euro baino gehiago.\n2021. urtearen amaieran Ikerbasquek esperientzia handiko 170 ikertzaile, 80 ikertzaile gazte eta 62 Research Associate zituen. Azken hori aurreko bi kategoriak osatzen dituen kategoria da eta ikerketa ibilbidean diren etapa ezberdinak osatzea du helburu.\nIkerbasquek kanpo finantzaketa zuten 940 egitasmo garatu zituen pasa den urtean, hots, 2020an baino 128 gehiago. Horietatik guztietatik 15 egitasmok European Research Councilaren finantzaketa lortu zuten. ERC asmo handiko ikerketa egitasmoak sustatzeko Europa mailan den erakunderik garrantzitsuena da. Aldi berean, pasa den urtearen amaieran, 1.323 pertsonak lan egiten zuten ikertzaile horiek zuzendutako taldeetan. Guztira, indexatutako argitalpenetan 1.484 artikulu argitaratu ziren, hots, nazioarte mailan ospe handia duten hedabide espezializatuetan.\nHorrez gain, 8 spin-off berri eratu ziren. Spin-offak, beren ikerketetan lortutako ezagutzatik eta emaitzetatik abiatuta, beren jarduera prozesu, produktu edo zerbitzu berriak ustiatzean oinarritzen duten enpresa-ekimenak dira.\nMundu osoko ikerlariak\nIkerbasquek mundu osoko ikertzaileak erakartzen ditu Euskal Herriko unibertsitate eta I+G zentroetan lan egiteko. Une honetan Ikerbasquen lan egiten duten ikertzaileak 35 herrialde ezberdinetan dute jatorria. Gehienak herrialde hauetakoak dira: Espainia (186), Italia (30), Alemania (14), Britainia Handia (9), AEB (9), Errusia (8) eta Kanada (6). Ikertzaile gehienak (% 75 inguru) gizonezkoak dira.\nBere ezagutza-arloari dagokionez, % 50 zientzia esperimentaletan adituak dira eta % 22 zientzia medikoetan. Beste % 15 ingeniaritzan adituak dira, eta % 12, gizarte-zientzietan eta giza zientzietan. Ikerbasque ikertzaileak mundu mailan ospe handiena duten zentroetakoak dira, hala nola MIT, Harvardeko Unibertsitatea, Oxford, Stanford, CNRS edo Max Planck.\nTags: CNRSEuropaEuropean Research CouncilfuntsaI+GIkerbasqueMax PlanckMITOxfordspin-offStanfordZientzia\nPrevious USB-C kargagailua eredu unibertsala izango da\nNext Warhol, Picasso, Dalí, Chillida eta Barceló Durangon


Covid-19a duen kasu aktiborik ez, Ultzama aldean - Basaburua - Amezti.eus\nCovid-19a duen kasu aktiborik ez, Ultzama aldean\nAmezti.eus 2020-05-27 13:31\nGuztira 18 pertsona kutsatu dira Covid-19az Ultzama aldean, martxotik hona; eta, tamalez, hiru hil dira. Gainontzeko guztiek sendagiria jaso dute, honezkero, Osasun Etxean esan digutenez.\nMaiatzaren bukaera honetan ez dago Covid-19a duen kasu aktiborik gure eskualdean, Osasun Etxetik esan digutenez.\nApiriletik hona, PCR testak egin dituzte eskualdean, sintomekin berrogeialdian izan diren 60 pertsona baino gehiagori. Horrela, 10etik 18ra igo ziren kutsatutakoak, baina, esan bezala, sendagiria jaso dute eta orain ez dago kasu positiborik gurean.\nNafarroan egoera lasaitu dela ematen du, beraz. Baina, gogoratu, txertoa lortu arte 'distantzia soziala' eta neurri higienikoak mantentzea gomendatzen dute adituek.\nTamalez, hiru pertsona hil ziren martxoan Ultzama aldean. Lanzko 79 eta 90 urteko bi anaia zendu ziren martxoaren bukaeran. Hirugarren anaia batek, koronabirusak kutsatuta egoera zailean egon bazen ere, hobera egin zuen eta bizirik ateratzea lortu zuen. Alkozko 78 urteko gizonezkoa ere zendu zen martxoaren amaieran.\nUltzama aldea ere, bigarren fasean\nNafarroa osoan bigarren fasean sartu gara aste honetan, eta, horregatik, tabernak eta ostatuak ateak zabaltzen doaz: Berueten, Olaguen eta Larraintzarren zabalik ziren, honezkero; Jauntsarasko Apeztegiberrin astelehenean ireki zuten; Imotzen, Latasako Biltegia ekainaren 3an zabalduko du; Atetzen, Izarpe Kanpinak, ekainaren 4ean; eta, Lantzen Ostatua, ekainaren 8an.\nGainera, Larraintzarren, frontoia erreserbatu daiteke gaurdanik, beti ere protokoloa jarraituz: https://ultzama.eus/atala/albisteak/udal-pilotalekuaren-erabilerarako-protokoloa-deseskalatzearen-2-fasera-begira. Bestalde, liburuak maileguan eskatu daitezke liburutegian. Honetan ere, araudi bat jarraitu beharko da: https://ultzama.eus/eu/orria/covid19-liburutegiaren-gomendioak.\nOsasuna Anue Atetz Imotz Lantz Odieta Ultzama


Igalix lankidearen ekarpenak - Wikipedia, entziklopedia askea.\nIgalix lankidearen ekarpenak\nIgalix(r)entzat eztabaida Blokeatze erregistroa igoerak erregistroak gehiegikerien erregistroa\n16:41, 9 abuztua 2011 ezb. hist +40 B Lankide eztabaida:Nafarroa  Lankide eztabaida:Nafarroa izenburuaren ordez, Lankide eztabaida:Igalix ezarri da: Izen berria, gaztelaniaz dudanaren pareko azken aldaketa\n16:41, 9 abuztua 2011 ezb. hist 0 t Lankide eztabaida:Igalix  Lankide eztabaida:Nafarroa izenburuaren ordez, Lankide eztabaida:Igalix ezarri da: Izen berria, gaztelaniaz dudanaren pareko azken aldaketa\n16:41, 9 abuztua 2011 ezb. hist +30 B Lankide:Nafarroa  Lankide:Nafarroa izenburuaren ordez, Lankide:Igalix ezarri da: Izen berria, gaztelaniaz dudanaren pareko azken aldaketa\n16:41, 9 abuztua 2011 ezb. hist 0 t Lankide:Igalix  Lankide:Nafarroa izenburuaren ordez, Lankide:Igalix ezarri da: Izen berria, gaztelaniaz dudanaren pareko azken aldaketa\n16:40, 9 abuztua 2011 ezb. hist −79 Lankide:Igalix \n19:37, 7 abuztua 2011 ezb. hist +42 Txantiloi:Lankide alaveszale  azken aldaketa\n19:32, 7 abuztua 2011 ezb. hist −5 Txantiloi:Lankide osasunazale  azken aldaketa\n19:26, 7 abuztua 2011 ezb. hist −109 Lankide:Igalix \n19:24, 7 abuztua 2011 ezb. hist +123 Lankide:Igalix \n19:20, 7 abuztua 2011 ezb. hist +2 Lankide eztabaida:Theklan/Artxiboa  →Galdera bat lanki zahar batek egina\n19:20, 7 abuztua 2011 ezb. hist +496 Lankide eztabaida:Theklan/Artxiboa \n19:11, 7 abuztua 2011 ezb. hist −2 Lankide:Igalix \n21:45, 28 abendua 2007 ezb. hist −1 Agoitz \n21:44, 28 abendua 2007 ezb. hist −6 Agoitz \n21:44, 28 abendua 2007 ezb. hist +3.670 Agoitz \n21:08, 28 abendua 2007 ezb. hist +80 Lankide:Igalix \n18:46, 28 abuztua 2007 ezb. hist +38 Lankide:Igalix \n18:44, 28 abuztua 2007 ezb. hist +203 Wikiproiektu eztabaida:Euskal Herriko udalerriak \n17:15, 22 abuztua 2007 ezb. hist +1.792 Wikiproiektu:Euskal Herriko udalerriak  →Zuberoa ''Xiberüa''\n17:08, 22 abuztua 2007 ezb. hist +20 Wikiproiektu:Euskal Herriko udalerriak  →Zuberoa Xiberüa\n17:07, 22 abuztua 2007 ezb. hist +1.033 Wikiproiektu:Euskal Herriko udalerriak  →Nafarroa\n17:02, 22 abuztua 2007 ezb. hist +110 Wikiproiektu:Euskal Herriko udalerriak \n20:15, 20 abuztua 2007 ezb. hist +4.148 Wikiproiektu:Euskal Herriko udalerriak \n19:45, 19 abuztua 2007 ezb. hist +62 Wikipedia:Txokoa/Archive 1  →Wikiproiektu berria\n19:44, 19 abuztua 2007 ezb. hist +486 Wikipedia:Txokoa/Archive 1  →Euskarazko Wikipedian behar ditugun artikuluak\n19:39, 19 abuztua 2007 ezb. hist +43 Wikiproiektu:Euskal Herriko udalerriak \n19:38, 19 abuztua 2007 ezb. hist +664 Wikiproiektu:Euskal Herriko udalerriak  →Araba\n19:35, 19 abuztua 2007 ezb. hist −60 Wikiproiektu:Euskal Herriko udalerriak  →Araba\n19:35, 19 abuztua 2007 ezb. hist −806 Wikiproiektu:Euskal Herriko udalerriak  →Araba\n19:29, 19 abuztua 2007 ezb. hist +60 Wikiproiektu:Euskal Herriko udalerriak  →Araba\n19:27, 19 abuztua 2007 ezb. hist +1.019 Wikiproiektu:Euskal Herriko udalerriak  →Parte Hartzaileak\n19:20, 19 abuztua 2007 ezb. hist +120 Wikiproiektu:Euskal Herriko udalerriak \n19:18, 19 abuztua 2007 ezb. hist +44 Lankide:Igalix  →Lana\n19:16, 19 abuztua 2007 ezb. hist −1 Wikiproiektu:Euskal Herriko udalerriak \n19:16, 19 abuztua 2007 ezb. hist +84 Wikiproiektu:Euskal Herriko udalerriak \n19:14, 19 abuztua 2007 ezb. hist +562 B Wikiproiektu:Euskal Herriko udalerriak  Orrialde berria: Wikiproiektu honen helburua Euskal Herriko udalerriak sortu ez ezik osatzea ere da. Udalerri buruzko informazioa osatzea informazioz beteriko testu batekin. Ideia ona izanen lirate...\n19:04, 19 abuztua 2007 ezb. hist +67 Wikiproiektu eztabaida:Euskarazko Wikipedian behar ditugun artikuluak \n19:02, 19 abuztua 2007 ezb. hist +103 Lankide eztabaida:TXiKi  →Udalerriak\n19:02, 19 abuztua 2007 ezb. hist +419 Lankide eztabaida:TXiKi  →Udalerriak\n23:37, 18 abuztua 2007 ezb. hist +43 Lankide:Igalix  →Sortutako Artikuluak\n23:37, 18 abuztua 2007 ezb. hist +460 B Jean Grenet  Orrialde berria: '''Jean Grenet''', kirurgilari eta politikari frantsesa da, Baionan (Lapurdi) jaioa 1939ko uztailaren 12an. UMPko kidea da, UDF t...\n23:16, 18 abuztua 2007 ezb. hist +71 Wikiproiektu:Euskarazko Wikipedian behar ditugun artikuluak  →Zerrenda\n20:01, 18 abuztua 2007 ezb. hist +61 Wikiproiektu:Euskarazko Wikipedian behar ditugun artikuluak  →Zerrenda\n20:00, 18 abuztua 2007 ezb. hist +1 Wikiproiektu:Euskarazko Wikipedian behar ditugun artikuluak  →Zerrenda\n20:00, 18 abuztua 2007 ezb. hist +40 Wikiproiektu:Euskarazko Wikipedian behar ditugun artikuluak  →Zerrenda\n19:57, 18 abuztua 2007 ezb. hist +769 B Hiriburu  Orrialde berria: '''Hiruburua''' administrazio(herrialde,probintzia nahiz eskualde) baten botere politikoa dagoen hiria da. Beste erara definituta, sozialki,kulturalki,historikoki nahiz...\n19:41, 18 abuztua 2007 ezb. hist +31 B Hiriburu (argipena)  Hiriburu izenburua Hiriburu(Lapurdi)(r)engatik aldatu da\n19:41, 18 abuztua 2007 ezb. hist 0 t Hiriburu (Lapurdi)  Hiriburu izenburua Hiriburu(Lapurdi)(r)engatik aldatu da\n19:40, 18 abuztua 2007 ezb. hist +299 B Wikiproiektu eztabaida:Euskarazko Wikipedian behar ditugun artikuluak  Orrialde berria: Aupa,par ahrtzaile berria naiz, espero dut wikiproiektu hau euskal wikiedia osatzeko balio izatea. Zalantza bakarra daukat, ez al litzateke guretzat errazagoa gaztelerazko wikipedia...\n19:33, 18 abuztua 2007 ezb. hist +200 Lankide eztabaida:TXiKi  →Lehen Dama edo Lehen anderea (Andreñoa)?\nIgalix: Azpiorrialdeak • Baimenak • Erregistratze data • Edizioen zenbaketa • Sortutako artikuluak • Wikimedia proiektu guztietako ekarpenak • Kontuak


naiz: agenda - Angulo Portutik Hiru Erregeen Mahairainoko ibilbidea egingo du Urmugak\nAngulo Portutik Hiru Erregeen Mahairainoko ibilbidea egingo du Urmugak\n21.07.13 - 21.07.31\nAraba - Artziniega\nUztailaren 13tik 31ra, Mendiak eta Herriak Mendi Gidari Elkartear eta Et Incarnatus Orkestraren eskutik egingo da Urmugak.\n«Ertz luze batek zeharkatzen du Euskal Herria mendebaletik ekialdera, eta Kantauri eta Mediterraneo itsasoetara banatzen ditu urak. Ertz luze honek Urmuga du izena. Garobel Mendilerrotik Auñamendietako Hiru Erregeen Mahaiaraino, Urmugak Euskal Herria josten du. Gailurrik gailur, errekaz erreka, zuhaitzez zuhaitz, Urmuga jostura luze bat da gure geografian eta gure herri izaeran. Mendizale eta musikari garen hainbat lagun batu, eta ertz eder honetan musika imajinatzen hasi ginen. Baita egin ere; mendilerro, lautada eta muinoak musikaz, euskaraz, kulturaz busti genituen. Guzti haren oihartzuna galdu aurretik urmugara itzuli gara. Bazter preziatu haiek mendizaletasunaz eta musikaz betetzera», adierazi dute antolatzaileek.\nMendi ibilaldi musikatua da Urmuga, natura eta gizakia musikaren bidez harremantzeko. «Hemeretzi egunetan osatuko dugu ertz luzearen zeharkaldia oinez. Bertako gailur, leku eta herri esanguratsuenetara musika eraman eta Urmugaren inguruko pertsonak eta herriak elkarrekin harremanetan jarriko ditugu».\nAngulo Portutik abiatuko da uztailaren 13an jaialdia eta Hiru Erregeen Mahaiaren igoerarekin bukatuko. Formatu handiko bedratzi kontzertu eta formatu txikiko beste lau iragarri dira. Euskal Herriko eta atzerriko hainbat musikari eta kantari esanguratsuk izango dira Urmugako kontzertuetan, eta Et Incarnatus Orkestraren 15 bat partaidez osatutako hezurdura izango dute oinarrian.\nDonostiako Orfeoia, Olatz Salvador, Maddi Oihenart, Alos Quartet, Petti, Alex Sardui, Jurgi Ekiza, Nerea eta Gorka Urbizu,Anari, Josu Zabala, Idoia Asurmendi, Niko Etxart, Juantxo Arakana, Miren Narbaiza, Mikel Urdangarin... musikari partehartzaileen zerrenda luzea da. Bertsolariak ere, Maialen Lujanbio eta Julio Soto, besteen artean, bertan izango dira.\nUztailak 25ean, Urkiaga eta Ibañeta mendien arteko ibilaldia egingo dute parte hartzaileek. Egun horretan, Andoainen izango den musika emanaldian, Castillo Suarez idazleak Ugalderen omenez berak idatzitako testua irakurriko du. Urmugak, keinua egin nahi izan dio Martin Ugalderi, jaio zenetik mendeurrena beteko den urtean, eta bat egin du Martin Ugalde Kultur Parkea beste hainbat eragilerekin antolatzen ari den mendeurreneko ekitaldiekin. Musika ekitaldia Leitzaran Bixitarien Etxearen ondoan izango da, 18.00etan.\nSarrerak webgunean daude eskuragarri. Kontzertuetako sarrerak balio ezberdinetan salduko dira. 20 euro formatu handiko kontzertuetarako eta 15 euro formatu txikiko kontzertuetarako.\nMila eta berrehun pertsonarainoko aforoa egongo da kokalekuaren arabera. «Tokiko legediaren eta osasun egoeraren arabera berrikusiko dira hauek. Urmugatik pasatuko dira bigarren aldiz Euskal Herri osoko musikagintzan erreferente diren izen ugari. Estilo, belaunaldi eta kantaera desberdinak bilduko ditugu, eta gainera formatu eta espazio ezohiko batean. Naturan eta orkestra batez lagundurik», diote.\n«Emanaldi guztietan zainduko ditugu kontzertuak egiteko aukeratutako natur-guneekiko oreka, errespetua eta jasangarritasun irizpideak. Lehen edizioan lortu genuen publikoa kultur eredu ez-masibo eta deszentralizatu batera erakartzea. Hiri eta populazio gune nagusietatik atera, eta mendia eta musika konbinatuz, kalitatezko kultur proposamena Euskal Herriko landa eremuetara eramatea. 2021an berriz ere, kulturaz gozatzeko beste mota bateko ereduak posible direla baieztatu nahi dugu», gaineratu dute.\nUrmuga kontzertuetara denetariko jendea hurbil daiteke. «Mendizale nahiz musikazale. Dela mendi buelta bat emateagatik, dela haurrak eremu garbi batera eramateagatik, dela musikaz gozatzeagatik...», adierazi dute.\nEdozein mendizalek aukera izango du jaialdia bere osotasunean, astebete, edo zatiren bat burutzeko. Mendigidari batek zainduko du mendizaleen ibilia. Edozein mendizale zein musikazalek aukera izango du mendi kontzertuez gozatzeko.


12. Topaldia kulturgintzaz - Euskaltzaleen Topagunea\n> Berriak > Kultura > Kulturgintza izango du ardatz urtarrilaren 29an Topaldiak\nBerriak, Kultura, Prestakuntza, Topaberri\nnork Euskaltzaleen Topagunea • 2014/12/11 • 2 iruzkin\nKultur komunitate bizia: zein da eragile euskaltzaleon egitekoa? izenburua izango du 12. Topaldiak, urtarrilaren 29an Durangoko Landako elkartegian ospatuko den jardunaldiak.\nUrtero antolatzen diren jardunaldietan euskaltzaleen mugimenduarentzako intereseko diren gaiak lantzen dira eta oraingoan kulturgintza izango da aztergai. Euskaltzaleen elkarteak sortu zirenetik bertatik kulturgintzak leku zentrala izan du mugimenduaren jardueran. Hizkuntza komunitatearen artikulazio eta garapenerako osagai garrantzitsaua izan da kultur jarduera beti eta ez dira gutxi urteotan martxan jarri diren egitasmoak.\nUrteak aurrera joan ahala, kulturgintzaren egoera asko aldatu egin da (eta tartean, euskarazko kulturgintzarena ere) eta euskaltzaleen elkarteek (eta baita bestelako eragileek ere) kulturgintzan zer funtzio jokatzen dugun aztertzeko momentua dela uste dugu. Horregatik, kultur komunitate bizi bat bultzatzeko lanean, eragile euskaltzaleen egitekoa zein den galdetu dugu aurtengo Topaldiaren izenburuan.\nHiru atal izango ditu Topaldiak. Lehenengoan, euskararen normalizazioan kulturgintzak zer garrantzia duen aztertuko dugu. Bigarren atalean berriz, herrietako euskaltzaleen topaguneek kulturgintzan duten egitekoa landuko dugu. Eta hirugarrenean, egiteko hori betetzeko zer nolako jarduerak antolatu daitezkeen aztertuko dugu, adibide praktikoak ezagutuz.\nEgitarau zehatza datorren astean zabalduko dugu, baita izena-emateko epea ere. Momentuz, Topaldian parte hartuko dutela baieztatu digute Lorea Agirre, Igor Elortza, Eneko Barberena, Xabier Azkue, Mari Karmen Ormazabal eta Gotzon Barandiaranek, besteak beste. Datorren astean aurkeztuko dugu, beraz, egitaraua.\nTags: 2015 durango elkarteak euskaltzaleak euskara jardunaldiak kultura kulturgintza topagunea topaldia u29\n← Abendua hotz, plazak bero; euskarak 365 egun\nKameratoiaren X.edizio arrakastatsua Durangoko Azokan →\n2 comments for “Kulturgintza izango du ardatz urtarrilaren 29an Topaldiak”\nPingback: Kulturgintza izango du ardatz urtarrilaren 29an Topaldiak


Turismoa > Gradua\nTurismoko Graduan turismoko erakundeen barruan planifikatzen, antolatzen, zuzentzen eta komunikatzen ikasiko duzu.\nTurismoko Graduan turismoaren arloko erakundeetan planifikatzen, antolatzen, zuzentzen eta komunikatzen ikasiko duzu. Titulazio hau Bilboko eta Donostiako campusetan ematen da.\nGrado en Turismo from Universidad de Deusto - Deustuko Unibertsitatea - University of Deusto\nGizarte eta Giza Zientzien Fakultatean, prestakuntza orokorra, diziplina anitzekoa eta zientifikoa eskaintzen dizugu, lanbide jardueretara eta/edo ondoko ikasketak egitera eta/edo ikerketara bideratutakoa.\nGradu honen helburua da etorkizuneko gradudunak gai izatea, batetik, helmuga turistikoak (helburuak, politikak eta plan turistikoak zehaztuz) eta, bestetik, turismoaren arloko enpresa eta erakunde publiko zein pribatuak kudeatzeko. Hori guztia, nazioarteko testuinguruan, etengabe aldatzen ari dela eta kalitate, lehiakortasun eta iraunkortasun exijentzia handia duela kontuan hartuta.\nTurismoko Graduan hauxe ikasiko duzu:\nTurismo arloko erakunde eta enpresek zelan funtzionatzen duten.\nLege eta ekonomia kontuak.\nProfesionalki beste hizkuntza batzuetan moldatzen.\nErabakiak hartzeko tresnak erabiltzen.\nZuzendaritzako trebetasunak garatzen.


LEHEN SEKTOREA, LANEAN ERNE ETA TINKO KONORABIRUSARI AURRE EGITEKO - Lorra, Nekazaritza eta Abeltzainen Zerbitzuak. Servicios Agrícolas y Ganaderos Lorra, Nekazaritza eta Abeltzainen Zerbitzuak. Servicios Agrícolas y Ganaderos\nLorra, Nekazaritza eta Abeltzainen Zerbitzuak. Servicios Agrícolas y GanaderosBerriakLEHEN SEKTOREA, LANEAN ERNE ETA TINKO KONORABIRUSARI AURRE EGITEKO\nLEHEN SEKTOREA, LANEAN ERNE ETA TINKO KONORABIRUSARI AURRE EGITEKO\nNekazaritzako elikagaien euskal sektorearen egunotako egoera jaso dute hedabideek.\nCOVID-19aren pandemiak sortutako egoera berriak sektore guztiei eragiten die, nola edo hala. Bizkaiko baserritarrek, euren jarduera ezinbestekotzat jo denez, lanean jarraitzen dute ustiategietan koronabirusak eragindako krisia gorabehera. Lorran dihardugunok, egunotan herritarrak hornitzeko lanean erne eta tinko ari diren ekoizle guztiak aintzat hartu nahi izan ditugu. Komunikabideek horren berri eman dute eta gure baserritarrek pandemiaren aurrean duten egoeraz galdetu digute.\nRadio Bilbao irratia euskal nekazaritzako elikagaien sektoreaz aritu zen, konfinamendua gure baserrietan nola bizi izaten ari den ezagutarazteko, eta elkarrizketa bat egin zion Lorrako kudeatzaile Martin Uriarteri, hornikuntzaren eta pandemiaren eraginaren gaineko iritzia eta ikuspegia eman zezan.\nEstrategia Empresarial egunkarian egunotan lehen sektoreren garrantzia azpimarratu izana nabarmendu zen.\nOnda Vasca irratian egindako elkarrizketan, egungo egoeran lehen sektoreak herritarrentzako premia biziko produktuen eragile eta hornitzaile gisa duen garrantziaz ere mintzatu zen Martin, eta nekazaritzako elikagaien euskal sektorea modu esplizituan aintzat hartu izana eta gure produktuak orain inoiz baino gehiago defendatu beharra azpimarratu zituen Lorrak. Nekazaritzako lanetan pandemiarik edo jaiegunik ez dagoela komentatu zen, baita sektorea biztanleak hornitzeko egunez egun lanean ari dela ere. Elkarrizketa amaitzeko, egoera honetatik sektorea indartuta irteteko nahia adierazi zen.\nDeia egunkariak Lorrako bi elkartekideren iritziak jaso ditu, eta nekazaritzako elikagaien euskal sektoreak pandemian duen egoerari buruzko erreportajea argitaratu du. Artikulu horretan, tabernak eta jatetxeak itxi ostean beste banaketa-modu batzuk –hala nola, atez ate ibiltzea, produktu-saskiak edo online saltzea– bilatu izan beharra jorratu da. Asier Madariagak osasun-krisian zehar produktuen online salmentaren goieneko unea berretsi du. Baserritarrak kontsumitzaileen etxera eramaten ditu saskiak.\nKoronabirusak sortutako krisiak batez ere txikietan duela eragina adierazi da, ostalaritza itxi egin delako, eta sektoreak nekazaritzako produktuen hornidura bermatzen duela. Halaber, lehen sektoreak bere jarduerak COVID-19a iritsi aurretik bezala egiten dituela adierazi da, baina lanabesak garbitzeko eta pertsonen arteko harremana gutxitzeko protokoloaren arabera.\nAsier Madariaga eta Sabin Aranbururen hitzen bitartez, barazki eta fruten ustiategi baten eta gazta-ekoiztegi baten egungo egoeratik ibilbidea egiten da. Gazta-ekoiztegiren titularrak dioena oso adierazgarria da: “Astean hamabi gazta saltzen ditut; lehen, ehun”.\nSalmentak zorrozki jaitsi direla adierazi du Aranburuk, eta denbora gutxi barru, ez duela produktuak gordetzeko lekurik izango. Madariagak udako ereintzan dabilela dio, hots, tomateak, kuiatxoak eta piperrak ereiten. Berarengan ez du hainbeste eragin izan, zeren eta bere produktuak saltoki handietan banatzen dira kooperatiba baten bitartez. Salmentak jaitsi egin direla adierazi du, baina gutxiago ekoizten denez Euskadin ekoizten dena ondo saltzen dutela.\nLorran bildutakook Bizkaiko lehen sektoreak egunero egiten duen lana eskertzen dugu, baita aintzatespen esplizitua komunikabideetan zabaldu izana ere. Orain, krisialdia gainditzeko lanean jarraitu beharra dago, eta sektorearentzat eta gizartearentzat emaitzarik onenak lortu.


Zergatik gu | On Global\nXede hizkuntzan jatorrizkoak diren 5000 kolaboratzailetik gorako taldea daukagu, eta arlo ezberdinetan daude espezializatuta. Horri esker, bezeroak eska dezakeen edozein hizkuntza beharrizani erantzungo dioten proiektu eleanitzak egin ditzakegu. Itzulpen teknikoak, aldibereko edo esan osteko interpretazio zerbitzuak, hizkuntza aholkularitza, maketazio zerbitzuak hainbat hizkuntzatan… Gure taldeak edozein erronkari erantzuten dio, konplexua izan arren.\n150+ proiektu kudeatzen ditugu hilean.\n200 milioi hitz itzultzen ditugu urtean.\nAstean, 75 dokumentutik gora maketatzen eta diseinatzen ditugu.


Eskolarteko Rafael Mikoleta Ipuin Lehiaketea abian da Bilbon - bizkaie.biz\nEskolarteko Rafael Mikoleta Ipuin Lehiaketea abian da Bilbon\nBizkaie! 2017-12-04 12:20 Euskerea berbagai\n2018ko urtarrilaren 31ra arte aurkeztu ahal izango dira lanak.\nRafael Mikoleta Ipuin Lehiaketearen 30. edizinoa izango da aurtengoa, Bilboko ikasleen artean ospe handia dauena; horregaitik, Udalak ekimenean parte hartzeko ipuinak aurkezteko epea zabaldu dau. Euskerazko ipuinen lehiaketa hau urian erroldatuta egon eta bertoko ikastetxeetan dabizan lehen eta bigarren hezkuntzako ikasleentzat da.\nRafael Mikoleta Ipuin Lehiaketeak euskerazko lehenengo gramatikearen egilearen izena dauka. 1998tik antolatzen da, euskerearen ezagutzea sustatzeko eta euskal literaturea eskola-umeen artean jorratzeko.\nHolan, Lehen eta Bigarren Hezkuntzako ikasleak euskeraz irakurri eta idazten jarri nahi ditue. Edadearen arabera, lau kategoriatan banatuko ditue parte-hartzaileak: A kategorian, Lehen Hezkuntzako 3. eta 4. mailakoak; B kategorian, 5. eta 6. mailakoak; C kategorian, Bigarren Hezkuntzako 1. eta 2. mailak; eta D kategorian, 3. eta 4. mailakoak. Hiru sari emongo ditue kategoria bakotxean.\nEuskeraz idatzitako ipuinak eta horreei laguntzeko irudiak aurkeztu beharko ditue parte-hartzaileek, Bilboko Udalak zehaztu dauenez. Orri bi eta lau bitarteko testuak izan beharko dira, originalak eta aurretik argitaratu bakoak. Gaia librea da.\n2018ko urtarrilaren 31ra arteko epea daukie gazteek lanak aurkezteko. Ipuin eta marrazki originalak koloretan eta kopia bat aurkeztu beharko ditue, Bilboko Udalaren Euskera Sailean. Informazino gehiago eta oinarriak hemen.\nEpaimahaia literaturearen eta euskalgintzearen munduko zortzi kidek osotuko dabe: Luis Gutierrez, Igone Etxebarria, Pedro Alberdi, Txani Rodriguez, Lutxo Egia, Juan Ramon Madariaga, Irati Malasetxebarria, Irune Berro eta Goizalde Landabasok.\nIkastetxe parte-hartzaileen modura, epaimahaiko kide guztiak bilbotarrak dira, edo behintzat urian bizi dira, izan be, Rafael Mikoleta lehiaketearen bidez, Bilboko Udalak uriagaz lotu nahi ditu euskerea eta literaturea. Sariketearen izena Rafael Mikoleta 17. mendeko idazle eta gramatikalari bilbotarraren omenezkoa da. Bere idazkietan, antxinako Bilboko euskerea zelakoa zan ikusi leiteke.\nEuskerazko ipuinen lehiaketa hau finkatuz joan da apurka-apurka, harrera hobea izanik urterik urte. Horratx, azken edizinoetan aurkeztutako lanen kopuruak: azken edizinoetan 968 ipuin aurkeztu dira. 1998an, ostera, 120 idazlan.\nUrriaren 31ra arte zabalik Argia Ereiten Sarirako hautagaitzak proponiduteko epea


Danbor bateko lehorgailu industrialak - Fagor Professional\nFagor Professional-ek hainbat lehorgailu mota ditu, danbor bakarreko lehorgailuak oinarri hartuta, eta zutabe-lehorgailuekin (danbor bikoitza), eta bero-ponpa duten lehorgailuekin osatzen da eskaintza. Gainera, produktu-mota bakoitzaren esparruan, gure produktu-sorta osatzen duten zenbait gamaren artean hautatzeko aukera ematen da eta, horrela, edozein bezero-motatara egokitzen gara, prestaziorik eta eraginkortasun energetikorik handienak bilatzen dituztenetatik lehorgailu bakun, merke, eta erraz erabil eta mantendu daitekeenaren bila ari direnetaraino. Halaber, hainbat osagarri eta prestazio gehitu ditugu, edozein bezeroren beharrak asetzeko erabilgarriak.\nFagor Professional-eko hezetasun-sentsore berriak, danborraren sarbidean dagoen tenperatura-sentsorearekin batera, jantzien hezetasunaren kontrol zehatza eskaintzen du. Ezarritako hezetasun-maila lortu ondoren, sistemak automatikoki gelditzen du lehorketa-zikloa. Horrela, ez da beharrezkoa arropak lehortzeko zikloa luzatzea, jantziak ez dira hainbeste gastatzen, eta energia-kontsumoa nabarmen murrizten da. ADVANCE PLUS gaman estandar moduan dago, eta ADVANCE gaman aukera gisa.


"Tresna berria eta erabilgarria" | Euskal Herria | Berria\nBERRIAren estilo liburu digitala aurkeztu dute Bilbon. Edukiak etengabe eguneratzeko aukera emango du, baita erabiltzaileen galderak eta iradokizunak jasotzeko modua ere. Martxan dago ikusi nahi duenarentzat.\n2013ko ekainak 18\nBERRIAk Internetera ekarri du bere estilo liburua, bertako kazetariek egunero dauzkaten galderei eta zalantzei emandako erantzunetatik sortutakoa. "Eguneroko premietatik ateratzen den estilo liburua da, benetako arazoei benetako konponbideak ematen saiatzen dena”. Irene Arrarats BERRIAko euskara arduradun eta estilo liburuaren zuzendariak eman ditu azalpenok. Sarean bizi-bizi dagoen lanaren edukiei buruz aritu da, Bilbon Euskaltzaindiak duen egoitzan.\nMartxelo Otamendi BERRIAko zuzendariak hasi du aurkezpen ekitaldia. Harekin egon dira Andres Urrutia Euskaltzaindiko lehendakaria eta Mario Fernandez Kutxabankeko presidentea. Kutxabankek babestu du estilo liburua Interneten.\nHoriez gain, baina, euskararen munduko hainbat lagun bildu dira aurkezpenean. Egunez ongietorri beroa egin diote sare sozialetan euskaldunek estilo liburuari, eta aurkezpenean ere zoriondu egin dute Euskaltzaindiak eta Kutxabankek egindako lana. Otamendi harro agertu da egindakoarekin, eta laguntza eskertu du.\nEstilo liburuaren garrantzia\n"Estilo liburuak ezinbestekoak dira komunikabideentzat, zer esanik ez hizkuntza gutxituetan" esanez hasi du bere agerraldia Irene Arraratsek. Diseinu atsegina eta edukien arteko loturak nabarmendu ditu.\nBaina kazetarientzat ez ezik, edozeinentzat ere bada tresna erabilgarria, kanpora begira atal interesgarriak eskaintzen dituena, besteak beste, idazkuntzari buruzkoa: hizkuntz eredua, esaldien egituraketa, puntuazioa aztertzen ditu. Adibideak ere ematen ditu. Andres Urrutia Euskaltzaindiko lehendakaria estilo liburuaren erabilgarritasunaz aritu da, eta Euskaltzaindiaren arauak eta gomendioak zabaltzeko tresna paregabetzat jo du, besteak beste.\nEuskal Herriari eta munduari begirako atal bana ere jasotzen du. Euskal Herriko edozein txoko non dagoen, eta haren bereizgarriak. Gauza bera munduko herrialdeen inguruan. Galdetutakoari buruz estilo liburuak jakingarritzat jotzen duen ororen gaineko lotura guztiak egiten ditu gainera. Bilatzailea oso azkar doa, eta erabiltzaileak aurkitzen ez badu, bilatzen ari den horren gaineko galde-erantzunetarako aukera ematen du.\nInterneten nola idatzi behar den azaltzeko ere atal bat dauka, etengabe handituz joango dena eta baliagarri izango dena komunikabide askorentzat.\nIradokizunak egin nahi dituenak ere bere txokoa izango du estilo liburuan. "Zerbitzu hori ematen saiatuko gara", Arraratsek esan duenez.\nOrain dela sei urte aurkeztu zuten BERRIAren lehen estilo liburu paperezkoa. Urte hartan sortu zen Twitter, eta urte hauetan joan dira sortuz eta zabalduz Youtube eta Facebook, besteak beste, eta horrek guztiak komunikatzeko eta informatzeko modua aldatu du.\nBERRIAren estilo liburua ere ez da estatiko geratu: handituz eta handituz joan da, moldatuz; atal berriak hartu ditu, eta, garrantzitsuena dena, paperetik ziberespaziora joan da.\nKomunikazioaren premiak aldatuz doazen neurrian aldatuko da estilo liburu hau ere, bai neologismoei dagokienez, bai euskarri berrietan idazteko moduei dagokienez, eta bai bibliografiari dagokionez. Komunikazioaren mundua iraultza baten erdian dago, eta BERRIA Taldeak profesionaltasunez heldu nahi die lan egiteko modu berriei..\nEstilo liburuak ezinbesteko tresnak dira komunikabideentzat, hainbat arlotako irizpide batasuna segurtatzen baitute. BERRIAren estilo liburua lagungarri ederra da kazetarientzat, eta neurri handi batean, jokabide egokien transmisiorako tresna.\nKazetarien egiazko premietatik sortua da, eta egiazko konponbideak ematen ditu, proposamen praktiko eta koherenteak. Estilo liburu hau praktikoa da, guztiz; praktikan eta esperientzian oinarritutakoa, eta erabilerraza.\nBERRIAren estilo liburuaren 10 atal nagusiak\nNola erabili behar den\nIrene Arrarats (BERRIAko euskara arduraduna): "Etengabe berrituko dugu"


Madeleine Peyroux abeslaria arituko da bihar Getxoko Jazzaldian - Getxo - Hiruka.eus\nMadeleine Peyroux abeslaria arituko da bihar Getxoko Jazzaldian\nErredakzioa 2019-07-05 13:59\nMadeleine Peyroux izango da biharko protagonista Getxoko Jazzaldian.\nMadeleine Peyroux abeslari estatubatuar ospetsuak bihar zapatuan taularatuko da Getxoko 35. Jazzaldian. Saioa Muxikebarriko Ereaga aretoan izango da 22:00etan; sarrerak joan den astean agortu ziren. Aurretik, 21:00etan, Talde Lehiaketako laugarren finalista arituko da bertan, Marc Martín Trio banda katalana. “Hirugarren Milurtekoa” atalean (Algortako Telletxe plaza, 19:00etan), Aishinka emakumezkoen ahots-taldearen saioaz gozatu ahal izango da.\nMadeleine Peyroux (1973, Athens; Georgia) jazz munduko abeslaririk arrakastatsuenetariko bat da, baita 90eko hamarkadako prodijiorik handienetakoa ere. Haren musikan, hainbat kantari handien eragina antzeman daiteke, esaterako Ella Fitzgerald, Edith Piaf, Marianne Faithfull eta Patsy Cline eta Billie Holidayena; azken horregaz alderatzen dute sarritan. Peyroux Brooklyn, Hego Kalifornia eta Paris artean hazi zen. Azken hiri horretan hasi zen abesten, latindarren auzoan aritzen ziren kaleko taldeakaz bat eginez. Gero, Lost Wandering Blues & Jazz Band taldeko kide egin zen, eta bira bat egin zuen Europa osoan, zenbait urtean.\nAmeriketako Estatu Batuetara itzuli zenean, Dreamland harrigarriagaz egin zuen debuta 1996an. 200.000tik gora kopia saldu zituen, eta bat-batean egin zen ospetsu. Zortzi urte agertokietatik kanpo eman ondoren, 2004an bigarren lana eman zuen argitara: Careless Love, eta horri esker kritikarien ahots gogokoenetako bat izatera igaro zen.\nUrte horretan Got You On My Mind ere argitara eman zuen, William Galisonekin egindako duetoa, alegia. Horren ondoren, honakoak iritsi ziren: Half The Perfect World (2006), Bare Bones (2009), “Standing On The Rooftop (2011), The Blue Room (2013), Keep Me in Your Heart for a While (2014) eta Secular Hymns (2016). Orain arte kaleratutako azkeneko lana Anthem da (2018), zeinetan ospe handiko musikariek hartu duten parte, hala nola Bob Dylan, Bruce Springsteen, Brian MacLeod eta Patrick Warren. Elkarrekin munduaren egoerari buruzko begirada ospela, poetikoa eta batzuetan filosofikoa islatu dute.\nTalde Lehiaketan Marc Martín Triok parte hartuko du. Hirukotean jazz generoaren ezarpen formalak ezin hobeto uztartzen dira gazteriaren freskotasun eta trebeziagaz. “Hirugarren Milurtekoa” atalean, berriz, Aishinka zazpikotea izango da protagonista. Emakumezkoen ahots-talde hori 2016. urtean sortu zen, Bulgariako kanta tradizionalen bidez, jazzaren inprobisazioaren askatasunarekin berrikusita, musika transmisioa esploratzeko asmoz. Zazpikoteak Belgikako Lovainako Jazzaldiko B talde lehiaketa irabazi du aurten.\nGoizean, 12:00etatik aurrera, New Yorken 20 hamarkadan sortutako Lindy Hop dantza-estiloa ikasteko eskola irekia izango da Algortako Telletxe plazan, 12:00etatik aurrera, Helena Golab dantzariaren eskutik. Horren ondoren, 13:00etan, euskal musikarik osatutako bandaren saioa izango da. Horretan swing musikaren standard ospetsuenak joko dituzte. Dantzari batzuk ere parte hartuko dute, publikoa dantzarazteko asmoz.


Iban Agirregoikoa Etxebarria – Arratiako Musika Eskolako kidea – UDALemoa\nIban Agirregoikoa Etxebarria – Arratiako Musika Eskolako kidea\n“Gustatuko litzaidake Arratiako Musika Eskolatik aurten sortzen dugunak etorkizunean ere jarraipena izan dezala LemoaKustikFest-en, etorkizuneko musikariak sortzeko lagungarri izango baita”\n– Arratiako Musika Eskola LemoaKustikFest-eko karteleran. Zer esan nahi du horrek zuentzat?\nAukera ikaragarria, nondik begiratzen zaion: musikari gazteak eszenatoki gainean jartzeko aukera Arratiako kultur kantera bultzatuz; geletatik kanpora zuzeneko musika egiteko aukera, azken denboraldian pandemiak baldintzatu baikaitu… 2022ko urte honetan parte hartzea posible zela ikusita ezin izan dugu pasatzen utzi.\n– Zer da festibalerako prestatu duzuena? Sorpresarik egongo da?\n11-16 urte bitarteko musikariz osatutako talde bi izango ditugu. Talde bakoitzaren ezaugarriak desberdinak dira, eta jotzen dituzten instrumentuen arabera aukeratuko abestiak joko ditugu. Edozein kasutan, gaur egungo taldeen abestien moldaketak izango dira; LemoaKustikFest-en soinuarekin bat datozenak.\nSorpresak ere izango ditugu, bai. Bakarrik esan dezaket kolaborazioen bat egongo dela musikari ezagunen batekin. Eta horrekin nahikoa. Gehiago kontatuz gero ez bailitzateke sorpresa izango.\n– Besterik gehitu nahi baduzu…\nJada, orain hasita, esan dezaket 2022ko festibal honek itxura oso ona duela, eta mereziko duela. Eta gustatuko litzaidake Arratiako Musika Eskolatik aurten sortzen dugunak etorkizunean ere jarraipena izan dezala LemoaKustikFest-en, etorkizuneko musikariak sortzeko lagungarri izango baita.\nEtiketak Arratiako Musika Eskola, elkarrizketa, LemoaKustikFest\n← Iban Agirregoikoa Etxebarria – Arratiako Musika Eskola → [EUS] Lara Mitxelena – Bihotx


139 emaitza. Plana, Jarduera esanguratsua, Proiektua, Gobernu-plana, Lege-proiektua, Sail-plana\nHizkuntza-bertsioaren argitalpen-data: 2013/01/01 berdina edo handiagoa\n28. Haurren eta nerabeen eskubideen Lege-proiektua.\n26. Garapenerako Lankidetzaren Lege-proiektua.\n39. Gizarteratzearen Euskal Agentzia sortzeko Lege Proiektua.\n24. Emakumeen eta Gizonen Berdintasunaren Lege-proiektua.\n25. Gazteriaren Euskal Lege-proiektua.\n31. Transexualak genero-identitateagatik ez baztertzeari eta haien eskubideak aitortzeari buruzko legea aldatzen duen Lege-proiektua.\n29. Aniztasunaren ildotik Berdintasunaren eta Sexu-orientazioagatiko diskriminazioaren aurkako borrokaren Lege-proiektu integrala.\nBerdintasuna, Justizia eta Gizarte Politikak / Giza Eskubide, Memoria eta Lankidetza Sailburuordetza / Giza Eskubide, Biktima eta Aniztasun Zuzendaritza\nZUREKIN programa pilotua\nGenero-indarkeriaren biktima diren emakumeei arlo judizialean laguntza integrala emateko programa pilotua 2019ko urria\n59. Ijito Herriarekiko Euskal Estrategia 2018-2010\n26. Zahartze aktiborako Estrategia 2020\n27. Etxerik Gabeko Pertsonen Euskal Estrategia 2017-2020\n21. Gizarteratze Aktiborako III. Euskal Plana 2017-2021\nGazteria, Kultura eta hezkuntza ez-formala\nBakearen, bizikidetzaren eta giza eskubideen aldeko hezkuntza garatze aldera tresna pedagogikoak, dokumentazioa eta hezkuntza-esperientziak partekatzeko gune birtuala hezkuntza-komunitatearentzat.\nEuskal kasuan izandako bitzeko eskubidearen aurkako urraketen argazkiak, herriz herri\nMemoriaren Plaza ekimena\nBizikidetzaren aldeko adostasuna Foru Aldundiekin eta Udalekin\nHerritarren parte-hartze zuzena sustatzea\nLankidetza publiko-soziala euskal elkarteen sarearekin\nMemoriaren Maparen burutzapena\nEuskal Autonomia Erkidegoan 1978tik aurrera motibazio politikoko indarkeria-egoeran izandako giza eskubideen urraketen biktimak aitortzeko dekretuaren prestakuntza\nEuskal Autonomia Erkidegoan 1960tik 1978ra bitartean motibazio politikoko indarkeria-egoeran izandako giza eskubideen urraketen biktimen Balorazio Batzordearen sustapena eta koordinazioa\nTerrorismoaren biktimei laguntza, elkartasuna eta babesa ematea bultzatzeko proiektu eta elkarteei diru-laguntzak emateko deialdia\nBatera: garai berri baterako ikuspegia\nErakunde terroristen 1960tik 2014ra bitarteko hilketen egoera prozesalari buruzko txostena\nBiktimen Partaidetzarako Euskal Kontseilua eta aldizkako harremanak terrorismoaren biktimen elkarteekin\nMemoria Historikoaren arloko Lehentasunen Oinarri Programa\n2013-2016ko Bake eta Bizikidetza Planak bere I. ekimenean ezartzen duenez, 2014an zehar ?Memoria Historikoaren arloko Lehentasunen Oinarri Programa? osatu eta aurkeztu behar zen. Txosten hau 2014ko azaroan onartu eta aurkeztu zen. Nazioarteko zuzenbidearen esparrutik abiatuta Memoria Historikoaren arloan hurrengo bi urteetarako lehentasunezko jarduketen mapa zehazten laguntzea da dokumentu honen helburua. 12 jarduketa-lerro ditu.\nAdostasuna bestelako proiektu eta ekimenen irizpide gisa\nAurrekoak ez ezik, badaude beste zenbait ekimen memoriari buruzko politika publikoarekin zerikusia dutenak, hala nola memoriaren eguna, maparen eguna eta tokiko beste hainbat jardun. Eusko Jaurlaritzak horiek guztiak bultzatzeko konpromisoa dauka. Nolanahi ere, memoria, zatitzeko horma izan beharrean, elkarrengana biltzeko plaza izan dadin, behar-beharrezkoa da adostasun sozio-politiko zabalak sortzea, helburuak eta edukiak zehazterakoan; horrela bakarrik lortuko dugu memoriari eustea.\nTerrorismoaren Biktimen Oroimenezko Zentroa\nTerrorismoaren Biktimen Errekonozimendu eta Babeserako Legearen 57. artikuluari jarraiki, Euskal Herrian Terrorismoaren Biktimen Oroimenezko Zentroa sortzen lagunduko du Eusko Jaurlaritzak. Zentro hori sortzea Espainiako Gobernuaren erantzukizuna da. Dena dela, Eusko Jaurlaritzaren esku-hartzea bere Fundazioaren Patronatuan parte hartuz bideratuko da.\n2014ko azaroaren 27an, Eusko Legebiltzarrak Memoriaren, Bizikidetzaren eta Giza Eskubideen Institututua sortzeko 4/2014 Legea onartu zuen. Horren ondorioz, Eusko Jaurlaritzak erakunde berri hau abian jarri du 2015ean zehar. Erakunde horretan memoriari buruzko politika publikoak eta zentroen, espazioen edo ekitaldien sarearen sinergiak koordinatu eta dinamizatuko dira. Bilbon kokatuko da, Euskadiko Artxibo Historikoaren eraikinean, María Díaz de Haro kalearen 3. zenbakian.\nEspainiako Gobernuak 29/2011 Legearen eta 671/2013 Errege Dekretuaren bidez terrorismoaren biktimei ematen dizkien laguntzen kudeaketa\nTerrorismoaren biktimentzako laguntza eta haientzako laguntzen kudeaketa, ekainaren 19ko 4/2008 Legea eta azaroaren 9ko 290/2010 Dekretua


Milagres - BASQ1571 - Basque(Navarro-Labourdin)NT - Bíblia Online\nEta ia Oliuatzetaco mendi ondora hurbiltzen cela, has cedin discipulutze gucia alegueraz Iaincoaren laudatzen ocengui, ikussi vkan cituzten verthute guciacgatic,\nErraiten çutela, Benedicatu dela Iaunaren icenean ethorten den Reguea: baquea dela ceruän eta gloria leku gorenetan.\nEta eror nendin lurrera, eta ençun neçan voz-bat, ciostala, Saul, Saul, cergatic ni persecutatzen nauc?\nEta batzu eçarri vkan ditu Iaincoac Eliçán, lehenic Apostoluac, guero Prophetác, herenean Doctorac: eta guero verthuteac: guero sendatzeco dohainac, aiutác, gobernamenduac, lengoagén diuersitateac.\nBaina hec hura ikussiric itsas gainez çabilala, vste çuten fantosmabat cela: eta oihu eguin ceçaten,\nEcen guciéc ikusten çuten hura, eta trubla citecen: baina bertan minça cequién, eta erran ciecén, Sporça çaitezte, ni naiz, etzaretela beldur.\nBaina Iesusec ençunic ihardets cieçón nescatcharen aitári. Ezaicela beldur, sinhets eçac solament, eta hura sendaturen baita.\nEta ihardesten çuela Iesusec erran ciecén, Eguiaz erraiten drauçuet, baldin fede baduçue, eta duda ezpadeçaçue, ez solament ficotzeari eguin içan çayona eguinen duçue, baina are baldin mendi huni badarroçue, Khen adi, eta iraitz adi itsassora eguinen da.\nEta etzeçan eguin han verthute anhitzic, hayén incredulitatearen causaz.\nEta Iesusec dio, Ezteçaçuela hura debeta: ecen ezta nehor ene icenean verthuteric eguiten duenic, eta bertan niçaz gaizqui minça ahal daitenic.\nEcen gure contra eztena, gure alde da.\nSegur ene Apostolutassunaren seignaleac complitu içan dirade çuetan patientia gucirequin eta signorequin eta miraculurequin eta verthuterequin.\nEta Iesusec hetarat behaturic, erran ciecén, Guiçonac baithan hori impossible da: baina Iaincoa baithan gauça guciac possible dirade.\nGende hec bada ikussi çutenean Iesusec eguin çuen miraculua, erraiten çutén, Haur da eguiazqui mundura ethorteco cen Propheta hura.\nEta Iesusec erran cieçón, Baldin hori sinhets ahal badeçac, gauça guciac dituc possible sinhesten duenaren.\nOrduan harturic borz oguiac eta bi arrainac, cerurat beha cegoela benedica citzan hec: eta hauts citzan, eta eman cietzén discipuluey, populuaren aitzinean eçar litzatençát.\nBaina hetarat behaturic Iesusec dio, Guiçonac baithan impossible da, baina ez Iaincoa baithan: ecen gauça guciac possible dirade Iaincoa baithan.\nEta othoitz eguin çutenean, ikara cedin lekua ceinetan bilduac baitziraden: eta bethe citecen guciac Spiritu sainduaz, eta minçatzen ciraden Iaincoaren hitzaz hardieçarequin.\nEta costumatu etziraden verthuteac eguiten cituen Iaincoac Paulen escuz:\nHala non are erién gainera ekarten baitzituzten haren gorputz gainetic crobitchetac eta conciertoac, eta ioaiten baitziraden hetaric eritassunac, eta spiritu gaichtoac hetaric ilkiten baitziraden.


Offshore banku kontua: azken berriak, bideoak, argazkiak - Orrialdea 1\nB2B enpresentzat, produktuen edo zerbitzuen kalitateaz gain, harremanak negozioak eta bezeroak eta bazkideak elkartzen dituzten zubi gisa alderatzen dira. Benetako harremanak sortuz, entitateek negozioa zabaltzeko aukerak izango dituzte.\n"DSBC Financial Europe" UAB urte berrian itxita egongo da ostiraletik - 2021eko urtarrilaren 1etik igandera - 2021eko urtarrilaren 3ra arte eta berriro ekingo dio negozioari astelehenetik 2021eko urtarrilaren 4ra.\nPSD2 SCA eskakizunak berriki ezarri dira EBko herrialdeetako finantza erakunde guztientzat, Europa osoko banku sistema seguruagoa eta seguruagoa bermatzeko. DSBC Financial Europe gure papera jokatzen ari da norabide hau jarraitzeko eta zu - gure bezero estimatuak, seguru mantentzeko\nGaur egungo munduan, telefonoak pertsonen bizitzarako ezinbesteko gauzetako bat bihurtu dira. Munduan 3.000 mila milioi pertsona baino gehiago daude telefono mugikorrak dituztenak, batez ere Europa aurreratuan, hala nola, Ekialdeko Asian eta Ipar Amerikan.\nZiberkrimenak etengabe garatzen du bere jarduna. Finantza informazio seguru berriarekin egunean egon beharko genuke lehen defentsa lerro gisa babesteko.\nEBn negozioak egitea offshore konpainien kontuekin lotu ohi da. Seychelles-eko enpresa askorentzat, Europako bankuen erregulazioa erronka izugarria da enpresa horiek aurkitzen dutenarekin.\n"DSBC Financial Europe" UAB - Funtsen irisgarritasun erraza eta ordainketa digital azkarreko esperientzia Europan Mastercard bidez\n"DSBC Financial Europe" UAB pozik agertu da Mastercardekin lankidetza-hitzarmen berria iragarriz. Lankidetza horri esker, "DSBC Financial Europe" UAB eta Mastercard ...


Poliziaren gehiegikerien biktimek aitortza eta erreparaziorako aukera izango dute irailetik aurrera\nEpaitegietan geratuta egon eta gero, 2016an onartutako legea martxan jarriko da irailetik aurrera. 1978 eta 1999 urteen artean gertatutako polizia gehiegikerien aitortza eta erreparazioa lortzeko aukera izango dute biktimek eta familiek.\nAngel Berrueta, Kontxi Sanchiz eta Xabier Rey-ren senideei babesa helarazteko ekitaldia (Argazkia: Ekinklik)\nLegea 2016an onartu zen Euskal Autonomia Erkidegoko Legebiltzarreran, baina ordutik auzitegietan geldi dago jaso dituen helegiteak direla eta. Orduan Alderdi Popularra zegoen agintean Espainiako Gobernuan, eta PPk zein Ciudadanosek helegitea jarri zioten legeari. PSE boterera iritsi zenean, negoziaketa batzuen ondoren eta artikulu batzuk aldatu ostean, legea adostu zuten Eusko Jaurlaritzak eta Espainiako Gobernuak. Ciudadanos eta PPk Auzitegi Konstituzionalean jarritako helegiteak gaindituko direla espero da, eta hala izatekotan, irailaren erdialdean onartuko da dekretua.\nNahiz eta 1978 eta 1999 urteen artean izan diren estatuaren biktimen zifra ofizialik ez izan, Eusko Jaurlaritzak 315 eta 447 biktima aitortuko direla aurreikusten du. Hala ere, Jonan Fernandezek, Bake eta Bizikidetzako idazkariak, kopuru hori tentuz hartu beharrekoa dela esan du: “Kalte-ordainak jasotzeko eskubidea izan dezaketenak dira horiek, baina legeak aitortzen die biktima estatusa lesiorik izan ez dutenei ere”.\nHiru kalte-ordain izatea espero da; kalte-ordain oparoena elbarritasun larria eragin dien biktimei emango zaie, 390.000 eurokoa; kide bat hil dieten familiei, berriz, 135.000 euroko kalte-ordaina emango diete; eta elbarritasun partziala eragin dietenei, berriz, 35.000 eurokoa.\nLegez kontrako errepresio egoeran eskubideak urratu zaizkien biktimek administrazio ebazpena edo ebazpen judiziala aurkeztu beharko dute. Ondoren, Balorazio Batzordearen esku egongo da biktima izaera aitortzea, kalteen balorazioa egitea eta ondorengo ebazpenak egitea.\nKanal honetan artxibatua: Estatuen biktimak